**SOŠOLKI**

**scenarij za kratki igrani film**

 Julij 2014

OSEBE

SONJA, 27 let, učiteljica in razredničarka v razredu 5.C, v katerem sta ANJA in HELENA

RAVNATELJICA (ROMANA), 60 let

ŠOLSKA PSIHOLOGINJA (DARJA), 50 let

ANJA, 10 let, učenka

MONIKA BRUMEN, 37 let, HELENINA mama

KATJA ZABUKOVNIK, okrog 40 let, ANJINA mama

UČITELJICA ELIZABETA, 45 let, učiteljica 5.A

ČISTILKA, UČITELJICA TELOVADBE, UČITELJICA 1

Nekaj učencev in učenk

LOKACIJA

OSNOVNA ŠOLA

MIKROLOKACIJE:

PISARNA ŠOLSKE PSIHOLOGINJE DARJE

RAZRED

PISARNA RAVNATELJICE

ŠOLSKI HODNIKI IN AVLE

ZA ŠOLO

**1. ŠOLSKI HODNIK – INEX - DAN**

Nekaj otrok na hodniku pred razredi.

*Klepet, zvok šole, klici in smeh otrok.*

*Zazvoni šolski zvonec* (OFF).

Otroci se odpravljajo v razrede, hodnik se začne prazniti.

Naenkrat se v manjši skupini vname silovit prepir. Nekdo nekoga odrine. Začne se prerivanje.

JOKAJOČI DEKLIŠKI GLAS 1:

Aauu!!

KRIČEČI DEKLIŠKI GLAS 2:

Pusti jo!...

Iz sosednjega razreda, kjer so se vrata že zaprla, pokuka nekaj otroških glav.

*Približevanje hitrih korakov (OFF).*

Otroci pogledajo v smer korakov.

SONJA(27) priteče k skupini pretepajočih se otrok.

ZATEMNITEV.

**2. VELIKA ŠOLSKA AVLA – INEX – DAN**

Povsem prazna avla.

Sonja gre proti pisarni.

**3. PRED VRATI PISARNE – INEX – DAN**

Napis na vratih: Šolska psihologinja.

Sonja potrka na vrata.

**4. PISARNA ŠOLSKE PSIHOLOGINJE – INEX – DAN**

Sonja odpre vrata. ŠOLSKA PSIHOLOGINJA DARJA (50), nepočesana, sedi za široko delovno mizo. Miza je obložena z raznimi papirji, formularji, mapami, popito skodelico kave, kalkulatorji, etuiji za očala, itd. Ko Sonja odpre vrata, pride do prepiha, ki z Darjine mize odpihne šop listov. Obe jih začneta pobirati, večino pobere Sonja in jih izroči Darji.

SONJA

Uf, maš prepih*!(ji izroči pobrane liste)* Izvoli!

Darja prevzame liste in kup položi nazaj na mizo, ne da bi ga posebej uredila ali poravnala. Stopi k oknu in ga zapre.

DARJA

Včasih tule pri oknu kakšnega prižgem, pa pozabim zapret.

SONJA

Saj res, ti lahko tu kadiš!

DARJA

Ja! A bi enga?

SONJA skomigne. Darja stopi k oknu. Iz žepa vzame škatlo cigaret.

SONJA

A zaklenem?

DARJA

*(med prižiganjem cigarete)*

Lahko. Kaj te muči?

Sonja zaklene vrata. Darja ponovno odpre okno in Sonji ponudi cigareto. Prižgeta, in stoje kadita ob oknu, ki je odprto zgoraj (»na ventus«). Vsake toliko se približata stranski reži, da izdihneta dim.

SONJA

Dve punci sta se mi stepli. Nisem imela še imela kaj takega v razredu. Ne bi rada kaj narobe naredila, pa sem prišla k tebi.

DARJA

To je pa lepo, da se kdo še na mene spomni! K meni sam kakšna od vas ta mladih pride. Kaj pa je blo?

SONJA

Anja, Zabukovnikova, je Brumnovo Heleno porinila v ograjo.

DARJA

Ma ne, a fejst?

SONJA

Ja, lepa Helenca ima, tukaj, pod očesom, eno lepo šljivo.

DARJA

Ne bi si mislila, da bi bila Anja sposobna...Si Heleno peljala k zdravniku?

SONJA

Ma ne, ni bilo tako hudo, kot izgleda. Sva zrihtali, dali obkladek in tako. Ampak je pa fajn jokala. Zakaj sta se skregali pa ne ne morem izvlečt iz njiju.

Sonja išče pepelnik, Darja opazi, izvleče rožo na okenski polici iz lonca in ji ga ponudi kot pepelnik.

SONJA

Kaj misliš, bi bilo treba dat Anji kak vzgojni ukrep?

DARJA

Ukrep?

SONJA

Ja, kot opomin. Nekaj vzgojnega.

DARJA

*(za hip pomisli)*

Ja, lahko bi ji dali en opomin.

SONJA

Bi lahko, a ne?

DARJA

Po mojem, da ja. Če jo je v ograjo. Jaz mislim, da ja.

SONJA

Jaz tut mislim.

Krajši premor. Kadita. Darja začne iskati med papirji. Iz mape izvleče list in ga izroči Sonji.

DARJA

Na, tu imaš formular za opomin.

SONJA

Hvala.

DARJA

Kako pa je sicer z Anjo? A oče še pije?

SONJA

Po mojem, da ja. Ampak ima zdaj sodno prepoved dostopa.

DARJA

Aha. *(krajši premor)* Pa pri pouku, ji gre?

SONJA

Ne, to ne ravno. Se pa trudi, trudi pa se, to pa res.

DARJA

Aha.

Darja otrese cigareto, premolk. Sonja gleda formular.

SONJA

Ti, mogoče pa tudi ni treba tega opomina zdaj.

DARJA

Mogoče.

SONJA

Konec koncev je ni zanalašč v ograjo.

DARJA

Ne, to sigurno ne.

SONJA

Pač odrinila jo je, Helena se je pa udarila.

DARJA

Ja, pač nesreča.

Sonja izdihne zadnji dim in ugasne cigareto.

SONJA

Veš kaj, nič ji ne bom dala. Sej ima dost drugih problemov. Hvala za cigareto!

DARJA

Ni za kaj!

SONJA

Čau!

Sonja odloži formular na mizo, odklene vrata in odide.

Darja ugasne cigareto in vrne lončnico v lonec.

**5. ŠOLSKI HODNIK – INEX – DAN**

Po praznem hodniku odločno koraka MONIKA (37). Oblečena je fino in tako, da ne skriva svoje lepe postave. Obuta je v visoke pete. *Njeni koraki zvonko odmevajo po hodniku*.

V levi roki nosi papirnato (darilno) vrečko.

odpravita po hodniku v drugo stran. KONEC